
H O T Ă R Â R E A Nr.59
 Din 07 mai 2021
Pentru aprobarea referatelor privind necesitatea și oportunitatea investițiilor, a notelor de fundamentare privind aprobarea investițiilor și a indicatorilor tehnico-economici din devizele generale, în vederea includerii acestor obiective în Programul de investiții pentru anul 2021.

Având în vedere:
- Referatele privind necesitatea și oportunitatea realizării obiectivelor de investiții în comuna Bratca în anul 2021, în vederea includerii în Programul de investiții pentru anul 2021.
- Notele de fundamentare privind necesitatea și oportunitatea realizării obiectivelor de investiții în comuna Bratca în anul 2021, în vederea includerii în Programul de investiții pentru anul 2021.
- Devizele generale cuprinzând indicatorii tehnico-economici pentru obiectivele de investiții în comuna Bratca în anul 2021, în vederea includerii în Programul de investiții pentru anul 2021.
- Referatul de aprobare inițiat de primarul comunei Bratca, înregistrat sub nr.639/21.04.2021 pentru aprobarea referatelor privind necesitatea și oportunitatea investițiilor, a notelor de fundamentare privind aprobarea investițiilor, a indicatorilor tehnico-economici din devizele generale, în vederea includerii acestor obiective în Programul de investiții pentru anul 2021.
- Raportul de specialitate înregistrat sub nr.255/18.02.2020 întocmit de inspectorul de urbanism pentru aprobarea referatelor privind necesitatea și oportunitatea investițiilor, a notelor de fundamentare privind aprobarea investițiilor, a indicatorilor tehnico-economici din devizele generale și a caietelor de sarcini,în vederea includerii acestor obiective în Programul de investiții pentru anul 2020.
- avizele comisiilor de specialitate din cadrul Consiliului local al comunei Bratca;
Ţinând seama de prevederile:
- art.44 alin.1) și art.45 alin.1) din Legea nr.273/2006 privind finanțele publice locale, cu modificările și completările ulterioare.
- O.U.G nr.28/2013 pentru aprobarea Programului naţional de dezvoltare locală, cu modificările şi completările ulterioare.
- art.8 din anexa la Ordinul nr.1851/2013, republicat, privind aprobarea Normelor metodologice pentru punerea în aplicare a prevederilor <LLNK 12013    28180 301   0 46>Ordonanţei de urgenţă a Guvernului nr. 28/2013 pentru aprobarea Programului naţional de dezvoltare locală.

- Legea nr.227/2015 privind Codul fiscal, cu modificările și completările ulterioare. 
In baza prevederilor art.129 alin.2) lit.b), alin.4) lit.d) art.139 alin.1), art.196 alin.1) lit.a) din O.U.G nr.57/2019 privind Codul administrative, cu modificările și completările ulterioare.     
 Cu 13 voturi pentru, 0 abțineri și 0 voturi împotrivă.
CONSILIUL LOCAL AL COMUNEI BRATCA H O T Ă R Ă Ş T E :
Art.1(1) - Se aprobă referatele privind necesitatea și oportunitatea investițiilor, notele de fundamentare privind aprobarea investițiilor, indicatorii tehnico-economici din devizele generale, pentru obiectivele de investiții în comuna Bratca și redate în materialele anexate, parte integrantă din prezenta hotărâre.
                      (2) - Se aprobă includerea obiectivelor de investiții, prezentate în anexa la prezenta hotărâre, în Programul de investiții pentru anul 2021.
Art.2 - În vederea realizării obiectivelor de investiții redate în anexă pentru care este necesară clarificarea situației juridice a amplasamentelor  propuse, se vor efectua măsurători topografice și se vor întocmi schițe de identificare în acest sens.
Art.3 – Prezenta hotărâre se comunică cu Instituţia Prefectului Judeţului Bihor, Primarul Comunei Bratca, iar un exemplar se păstrează la dosarul de şedinţă.


Art.4 – Cu urmărirea ducerii la îndeplinire a prezentei hotărîri se încredinţează primarul Comunei Bratca.

